Μάρκο Σίλβα

Ο Μάρκο Αλεξάντρε Σαράιβα ντα Σίλβα (ή απλώς Μάρκο Σίλβα) (πορτογαλικά: Marco Alexandre Saraiva da Silva, 12 Ιουλίου 1977) είναι Πορτογάλος πρώην ποδοσφαιριστής, που αγωνιζόταν ως δεξιός αμυντικός, και νυν προπονητής ποδοσφαίρου της αγγλικής Φούλαμ.

Η καριέρα του, τόσο ως ποδοσφαιριστής όσο και ως προπονητής, είναι συνδεδεμένη με την Εστορίλ. Ωστόσο υπήρξε για έναν χρόνο προπονητής και της Σπόρτινγκ Λισαβόνας με την οποία κατέκτησε κι ένα Κύπελλο Πορτογαλίας. Ενώ, στην Ελλάδα κατέχει ρεκόρ συνεχόμενων νικών, από τη χρονιά 2015–16, πετυχαίνοντας 17 συνεχόμενες στη Σούπερ Λιγκ.

Καριέρα ως παίχτης
Ο Σίλβα γεννήθηκε στη Λισαβόνα. Άρχισε να παίζει από το 1992 στη Cova da Piedade και τελείωσε την ποδοσφαιρική του διάπλαση στη ΚΦ Ος Μπελενένσες, το 1996. Με αυτήν την ομάδα, αλλά και με την ΣΚ Καμπομαϊορένσε, πραγματοποίησε τις 2 μοναδικές του συμμετοχές στην Πρώτη Κατηγορία της Πορτογαλίας. Γενικότερα η καριέρα του κινήθηκε μεταξύ δεύτερης και τρίτης κατηγορίας, πάντα στο πορτογαλικό πρωτάθλημα.

Το 2005, ο Σίλβα εντάχθηκε στην Εστορίλ, που αγωνιζόταν στη δεύτερη κατηγορία. Στην ομάδα της Εστορίλ ο Σίλβα έκατσε 6 χρόνια, ήτοι μέχρι το τέλος της καριέρας του (όλα στη δεύτερη κατηγορία).

Ο Σίλβα, τον τελευταίο αγώνα του, τον έδωσε στις 2 Ιανουαρίου του 2011, σε ένα αγώνα για το Λιγκ Καπ Πορτογαλίας, σε ένα ματς που η Εστορίλ ηττήθηκε με 0–1, από την ΦΚ Πεναφιέλ. Ο Σίλβα, αποσύρθηκε επισήμως τον Ιούνιο του ίδιου έτους, σε ηλικία μόλις 34 ετών, έχοντας αγωνισθεί, συνολικά με όλες τις ομάδες που συμμετείχε, σε 152 αγώνες, σκοράροντας δε και 3 γκολ.

Καριέρα ως προπονητής

Εστορίλ
Αμέσως μετά την απόσυρσή του και, συγκεκριμένα, στις 10 Ιουνίου 2011, ο Σίλβα, αναλαμβάνει την Εστορίλ, από τη θέση του ποδοσφαιρικού διευθυντή, αυτή τη φορά. Όμως, αρχάς της σεζόν, αναλαμβάνει να αντικαταστήσει τον Βινίσιους Εουτρόπιο, στη θέση του προπονητή, με την ομάδα να βρίσκεται στη 10η θέση της βαθμολογίας. Στο πρώτο του παιχνίδι, ως προπονητής πλέον, ηττάται από την Πεναφιέλ, με σκορ 1–3. Κατόπιν όμως τούτου σε 24 αγώνες χάνει μόνο 3, και οδηγεί την Εστορίλ στην πρώτη θέση της βαθμολογίας, σηματοδοτώντας την επιστροφή της στο υψηλότερο επίπεδο της χώρας. Η επιτυχία αυτή τον χρίζει Μάνατζερ της χρονιάς, του πρωταθλήματος.

Στις 22 Αυγούστου του 2012, ο Σίλβα, έκανε το ντεμπούτο του, ως προπονητής στην πρώτη κατηγορία της Πορτογαλίας, σε ένα ματς κόντρα στην ΣΚ Ολιανένσε, στο οποίο, όμως, γνώρισε την ήττα με σκορ 1–2. Παρόλα αυτά, η Εστορίλ κατέλαβε την καλύτερη θέση της στη πρώτη κατηγορία έως τότε, καθώς τερμάτισε 5η, ενώ και για πρώτη φορά συμμετείχε στα προκριματικά τους Europa League. Άξια αναφοράς είναι τα αποτελέσματα που πήρε με τη Σπόρτινγκ Λισσαβόνας (3–1 νίκη εντός και 2–2 εκτός), καθώς και μία ισοπαλία με την Μπενφίκα (1–1).

Στις 23 Φεβρουαρίου 2014, η Εστορίλ πέτυχε μία ιστορική νίκη κόντρα στην Πόρτο, μέσα στο Ντραγκάο, με τελικό σκορ 0–1. Η Πόρτο είχε να χάσει μέσα στην έδρα της από το 2008, από την Λεϊσόες ΣΚ, σκορ 2–3. Εν πάση περιπτώσει, ο Σίλβα, έφυγε από την Εστορίλ εκείνη τη σεζόν, στις 12 Μάη, τερματίζοντας την στην 4η θέση, αυτή τη φορά.

Σπόρτινγκ Λισαβόνας
Στις 21 Μάη του 2014, ο Σίλβα, συμφώνησε με το 4ετές συμβόλαιο που το προσέφερε η Σπόρτινγκ Λισαβόνας, αντικαθιστώντας τον Λεονάρντο Ζαρντίμ, ο οποίος πήγε στη Μονακό. Με το κοουτσάρισμα του Σίλβα η Σπόρτινγκ κατέλαβε την 3η θέση στο πρωτάθλημα Πορτογαλίας. Επίσης, κατέκτησε και το Κύπελλο Πορτογαλίας, αντιμετωπίζοντας στον τελικό την Μπράγκα, νικώντας την 3–1 στα πέναλτι (η κανονική διάρκεια έληξε 2–2). Αυτή ήταν η πρώτη επιτυχία της Σπόρτινγκ μετά το 2008, όταν είχε κατακτήσει το Supertaça Cândido de Oliveira.

Στις 8 Ιουνίου 2015, ήτοι 4 μέρες, αφού κέρδισε το κύπελλο, η Σπόρτινγκ ανακοίνωσε πως ο Σίλβα θα εκδιωχθεί, καθώς στον αγώνα με την ΦΚ Βιζέλα, δε φορούσε κοστούμι που φέρει το διακριτικό της ομάδας. Παρόλα αυτά, η διαμάχη δεν ήταν τόσο απλή, καθώς ο Μάρκο Σίλβα διεκδικούσε 1,5 εκατομμύριο ευρώ, για τον διωγμό του, πόσο που η Σπόρτινγκ δεν ήθελε να καταβάλει. Τελικά, η χρυσή τομή βρέθηκε και ο Μάρκο Σίλβα έμεινε ελεύθερος.

Ολυμπιακός
Στις 8 Ιουλίου 2015, ο Σίλβα χρίστηκε αντικαταστάτης του Βίτορ Περέιρα, στον πάγκο του Ολυμπιακού, με 2ετές συμβόλαιο. Το ντεμπούτο του με την πειραϊκή ομάδα ήταν επιτυχημένο, καθώς αντιμετώπισε στην πρεμιέρα της Σούπερ Λίγκα τον Πανιώνιο και τον κέρδισε 3–0. Το ντεμπούτο του στο Τσάμπιονς Λιγκ το έκανε στις 17 Σεπτεμβρίου του 2015, κόντρα στην Μπάγερν Μονάχου, στο Καραϊσκάκης, χάνοντας 0–3. Στις 29 Σεπτέμβρη του 2015, δηλαδή στη δεύτερη αγωνιστική του Ολυμπιακού στο Τσάμπιονς Λιγκ, ο Σίλβα κατάφερε με άρτιο κουοτσάρισμα να πάρει μία από τις μεγαλύτερες νίκες του συλλόγου σε αυτή τη διοργάνωση, κόντρα στην Άρσεναλ (και τη μοναδική σε 13 αγώνες του στο Νησί), μέσα στο γήπεδό της, με σκορ 2–3. Σημαντική, επίσης, θεωρείται τούτη η νίκη γιατί είναι η μοναδική που έχει πετύχει ποτέ, στο Τσάμποιονς Λιγκ, στην Αγγλία,  ελληνική ομάδα.

Στο πρώτο ντέρμπι της χρονιάς, ο Ολυμπιακός, κέρδισε τον ΠΑΟΚ, στην Τούμπα, υπό τις οδηγίες του Σίλβα. Γενικότερα, σε αυτό το γήπεδο, δυσκολεύεται να κερδίσει, ενώ αυτή τη φορά το έκανε, με σκορ 0–2. Κατόπιν, κέρδισε με την ομάδα του Ολυμπιακού και το δεύτερο ντέρμπι, με αντίπαλο την ΑΕΚ, αυτή τη φορά, νικώντας την με σκορ 4–0 στο γήπεδό του. Από την άλλη, κάνοντας 3 νίκες στο Τσάμπιονς Λιγκ και 3 ήττες, δεν κατάφερε να περάσει με τον Ολυμπιακό στη φάση των 16, τερματίζοντας τρίτος στον όμιλό του. Επίσης, νικώντας τον Λεβαδειακό, με σκορ 3–1, καταφέρνει με 17 νίκες σε 17 αγώνες από την έναρξη του πρωταθλήματος, το οποίο αποτελεί και ρεκόρ στην ιστορία του θεσμού. Η διεύρυνση του ρεκόρ σταμάτησε στην επόμενη αγωνιστική, όταν η ομάδα του Πειραιά έφερε 1–1 στην Κρήτη, με αντίπαλο τον Πλατανιά.

Μετά τον αποκλεισμό της ομάδας από το Τσάμπιονς Λιγκ, στην τρίτη θέση των ομίλων, ο Ολυμπιακός έτυχε στη φάση των 32 την Άντερλεχτ στο Europa League, η οποία τον απέκλεισε, νικώντας τον και στα δύο ματς. Στις 28 Φεβρουαρίου του 2016, ο Ολυμπιακός κατέκτησε μαθηματικά το πρωτάθλημα, και δημιούργησε νέο ρεκόρ, καθώς κανείς δεν το είχε κατακτήσει τόσο πρόωρα. Ο Σίλβα με τον Ολυμπιακό στη διοργάνωση πέτυχε 28 νίκες σε 30 αγώνες, έχοντας μία ισοπαλία και μία ήττα από την ΑΕΚ. Η χρονιά τελείωσε με την ήττα στον τελικό Κυπέλλου Ελλάδος, στον οποίον η ομάδα του Σίλβα ηττήθηκε 2–1 από την ΑΕΚ.

Στις 23 Ιουνίου του 2016 υπέβαλε την παραίτησή του για προσωπικούς λόγους, η οποία έγινε δεκτή από την ΠΑΕ Ολυμπιακός.

Χαλ Σίτι  
Στις 5 Φεβρουαρίου 2017 ανακοινώθηκε από την Χαλ Σίτι.

Φούλαμ  
Στις 1 Ιουλίου 2021 ανακοινώθηκε από τη Φούλαμ, υπογράφοντας συμβόλαιο για 3 χρόνια, μέχρι τον Ιούνιο του 2024. Στις 19 Απριλίου του 2022 κατάφερε να εξασφαλίσει την άμεση επιστροφή της Φούλαμ στην Πρέμιερ Λιγκ τέσσερις αγωνιστικές πριν το φινάλε της Τσάμπιονσιπ μετά τη νίκη των «κότατζερς» με 3-0 επί της Πρέστον στο «Κρέιβεν Κότατζ».

Διακρίσεις ως προπονητής

Σύλλογοι
 Εστορίλ
 Σεγκούντα Λίγκα: 2011–12

 Σπόρτινγκ Λισαβόνας
 Κύπελλο Πορτογαλίας: 2014–15

 Ολυμπιακός Πειραιώς
 Πρωτάθλημα Ελλάδας: (1) 2015–16

Ατομικοί 
Προπονητής της Χρονιάς στη Σεγκούντα Λίγκα: 2011–12

Στατιστικά ως προπονητής
* Έως τις 18 Σεπτεμβρίου 2015

Παραπομπές

Εξωτερικοί σύνδεσμοι
 
 

Προπονητές ποδοσφαίρου
Σ
Πορτογάλοι ποδοσφαιριστές
Ποδοσφαιριστές ΣΚ Σαλγκέιρος
Ποδοσφαιριστές Ρίο Άβε ΦΚ
Ποδοσφαιριστές ΚΝ Τροφένσε
Ποδοσφαιριστές ΚΦ Ος Μπελενένσες
Πορτογάλοι προπονητές ποδοσφαίρου
Προπονητές ποδοσφαίρου Σπόρτινγκ Λισαβόνας
Προπονητές ποδοσφαίρου ΓΝ Εστορίλ Πράια
Ποδοσφαιριστές Πριμέιρα Λίγκα
Αμυντικοί ποδοσφαιριστές
Ποδοσφαιριστές Σεγκούντα Λίγκα
Προπονητές ποδοσφαίρου Γουότφορντ ΦΚ
Προπονητές Σούπερ Λιγκ Ελλάδας
Προπονητές ποδοσφαίρου Έβερτον
Ξένοι προπονητές ποδοσφαίρου στην Ελλάδα
Προπονητές ποδοσφαίρου Χαλ Σίτι
Προπονητές ποδοσφαίρου Φούλαμ ΦΚ
Ποδοσφαιριστές ΓΝ Εστορίλ Πράια
Ποδοσφαιριστές Σπόρτινγκ Κλούμπε ντε Μπράγκα Β